Yangiyo‘l tumanida elektr ta'minoti qish mavsumida uzluksiz bo‘ladimi?

Prezident Sh.Mirziyoyev tomonidan 2020-2021 yilgi kuz-qish mavsumiga puxta tayyorgarlik ko‘rish va mavsumni talafotsiz o‘tkazish bo‘yicha berilgan topshiriqlar ijrosini ta'minlash, aholi uchun qulay shart-sharoit yaratish, o‘tgan yillarda yo‘l qo‘yilgan xato va kamchiliklarni bartaraf etish maqsadida hamda aholi murojaatlarini inobatga olib, «Toshkent Xududiy Elektr Tarmoqlari» AJ  Yangiyo‘l tuman elektr ta'minoti korxonasi tomonidan tumandagi 69ta mahalla fuqarolar yig‘inlaridagi elektr ta'minoti holatlari to‘liq nazoratdan o‘tkazildi va aniq manzilli chora-tadbirlar rejasi ishlab chiqildi.

Ushbu chora-tadbirlar rejasiga muvofiq, hududlardagi eskirgan, yaroqlilik muddati o‘tgan simyog‘ochlar o‘rniga 272 dona temir-beton tayanchlar o‘rnatildi. 11,55 km masofada elektr tarmoqlarini rekonstruksiya qilish, 8 ta transformator punktlarini mukammal ta'mirlash, 25,2 km havo tarmoqlarini mukammal va 21,0 kilometrini joriy ta'mirlash ishlari bajarilib, 11ta transformator punktlari o‘rnatildi.


Xususan, O‘zbekiston Respublikasi Prezidentining 2016 yil 23 noyabrdagi “2017 — 2021 yillarda past kuchlanishli elektr tarmoqlarini yanada modernizatsiya qilish va yangilash dasturi to‘g‘risida”gi PQ–2661-son qarori ijrosi bo‘yicha:

Bugungi kunda 2020-2021 yilgi kuz-qish mavsumiga tayyorgarlik ko‘rish, uni betalafot o‘tkazish bo‘yicha ishlar jadal davom ettirilmoqda.
Shuningdek, Yangiyo‘l tumani hududida 48 000 elektr energiyasi iste'molchisi mavjud bo‘lib, ularning elektr energiyasi hisoblagichlarini ASKUE tizimli hisoblagichlarga almashtirish hozirgi kunda 7182tani tashkil etmoqda.



Tezkor ma'lumotga ko‘ra sarflangan mablag‘lar:
-        11ta transformatorlarni o‘rnatish uchun – 585 mln so‘m;
-        11,55 km havo va kabel tarmoqlari rekonstruksiyasi uchun – 846,4 mln so‘m;
-        35/6kV 4000kVA quvvatli transformator podstansiyasi qurilishi uchun – 2,5 mlrd so‘m;
-        25,2 km havo tarmoqlarini mukammal ta'mirlash uchun 65,52 mln so‘m;
-        21,0 km joriy ta'mirlash uchun – 14,7 mln so‘m;
-        8 dona mukammal ta'mirlangan transformatorlar uchun 20,8mln so‘m bo‘lib, jami sarflangan mablag‘lar – 4,033 mlrd so‘mni tashkil etmoqda.
Yangiyo‘l tumani Axborot xizmati